كل جملة من دول بتتقال والمواطن "قائلها" بؤه واصل عند ودنه لسبب مجهول وبتكنيك مذهل، المقولات دي هي جزء من ورث كبير في حياتنا.. ورث للي ممكن نسميه "النموذج"، أو على رأي الفرنجة "الهيرو"، أتربينا على أهمية الرجولة وعظمتها.. وأنها مش مجرد كلمة في خانة النوع إنما مصطلح نشاور بِه على كل الصفات الحميدة، فحتى لو الصفات دي موجودة في سِت.. تبقى "مَرَة رجولة"، ده على المستوى النظري.. طب ياترى على المستوى العملي فيه تطبيق.. ولا من الحبل وبنرمي في الدولاب؟، في الحلقة دي من دونت ميكس هنحاول نتعرف على إجابة السؤال ده.. ونمسك فتيل قنبلة الرجولة اللي جوانا.